

**ประกาศมหาวิทยาลัยธรรมศาสตร์**

**เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย
สายสนับสนุนวิชาการ (ฉบับที่ ๒) พ.ศ. ๒๕๖๒**

--------------------------------

โดยที่เป็นการสมควรแก้ไขเพิ่มเติมชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๘ ของข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย
พ.ศ. ๒๕๕๙ อธิการบดีโดยข้อเสนอของคณะกรรมการบริหารบุคคลในคราวประชุมครั้งที่ ๒/๒๕๖๒ เมื่อวันที่
๒๒ พฤษภาคม ๒๕๖๒ เห็นชอบให้ออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ (ฉบับที่ ๒) พ.ศ. ๒๕๖๒”

**ข้อ ๒** ประกาศนี้ให้ใช้บังคับถัดจากวันประกาศเป็นต้นไป

**ข้อ ๓** ให้เพิ่มความต่อไปนี้เป็นช่องลำดับ ๓๕ ช่องชื่อสายงานของลำดับ ๓๕ ช่องระดับตำแหน่งของลำดับ ๓๕ ของเอกสารแนบท้ายหมายเลข ๓ ประเภทบริการวิชาการและสนับสนุนการบริหาร ของข้อ ๓.๑ กลุ่มตำแหน่งเชี่ยวชาญเฉพาะ ของบัญชีรายชื่อตำแหน่งและมาตรฐานกำหนดตำแหน่ง พนักงานมหาวิทยาลัย
สายสนับสนุนวิชาการ มหาวิทยาลัยธรรมศาสตร์ แนบท้ายประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่งของพนักงานมหาวิทยาลัย สายสนับสนุนวิชาการ พ.ศ. ๒๕๖๑

 ประกาศ ณ วันที่ ๖ กันยายน พ.ศ. ๒๕๖๒

 (รองศาสตราจารย์เกศินี วิฑูรชาติ)

 อธิการบดี

บัญชีรายชื่อตำแหน่งและมาตรฐานกำหนดตำแหน่ง

พนักงานมหาวิทยาลัยสายสนับสนุนวิชาการ มหาวิทยาลัยธรรมศาสตร์

**แนบท้ายประกาศมหาวิทยาลัยธรรมศาสตร์ เรื่อง ชื่อตำแหน่งและมาตรฐานกำหนดตำแหน่ง**

**พนักงานมหาวิทยาลัยสายสนับสนุนวิชาการ**

**๓. ประเภทบริการวิชาการและสนับสนุนการบริหาร**

**๓.๑ กลุ่มตำแหน่งเชี่ยวชาญเฉพาะ**

|  |  |  |  |  |
| --- | --- | --- | --- | --- |
| **ลำดับ** | **ชื่อสายงาน** | **ชื่อตำแหน่งในสายงาน** | **ระดับตำแหน่ง** | **หมายเหตุ** |
| ๓๕ | เทคโนโลยีการเรียนรู้ | นักเทคโนโลยีการเรียนรู้ | ปฏิบัติการ-เชี่ยวชาญ |  |